એકવાર શ્રીજીમહારાજે મંદવાડ ગ્રહણ કર્યો તે વખતે સંતો તથા પાર્ષદોએ મહારાજની ખડે પગે સેવા કરી. તેથી શ્રીજી મહારાજ તેમની પર ખૂબ જ પ્રસન્ન થયા. તેથી ગઢપુરના મહંત વિરક્તાનંદ સ્વામીને અક્ષર ઓરડીમાં બોલાવીને આજ્ઞા કરી કે આ સંતો તથા પાર્ષદોએ મારી ખૂબ જ સારી સેવા કરી છે. તેથી તેમને શેર શેર ઘી નાંખીને ખાંડના લાડુ કરીને મારા વતી આગ્રહ કરીને જમાડજો છતાં પણ વિરક્તાનંદ સ્વામીએ લોભને વશથઈને ગોળના લાડું બનાવ્યા અને સર્વ બ્રહ્મચારી સંતપાળા તથા હરિભક્તો વગેરેને જમાડ્યાં મહારાજને ખબર પડી કે ગોળના લાડુ બનાવ્યા હતાં તેથી તેમના પર કુરાજી થયાં.